FOTO'S: Kilian in hof oor Booth-moordplan | Netwerk24
Deur Maygene de Wee 27 Oktober 2020 10:47
Die saak teen Zane Kilian (39) is Dinsdag in die landdroshof in Kaapstad tot 10 November uitgestel.
Kilian het in die hof op onder meer aanklagte van sameswering om moord te pleeg, poging tot moord, die onwettige onderskepping van kommunikasie en die Wet op Georganiseerde Misdaad (Poca)-verwante aanklagte verskyn.
Dit hou verband met die mislukte sluipmoordaanval op 9 April 2020 op William Booth, 'n bekende strafregprokureur in Kaapstad.
Die staat beweer dat Kilian ook Booth se selfoon nagespoor het.
Die staatsaanklaer, adv. Blaine Lazarus, het aan die hof gesê dat Kilian tot sy volgende hofverskyning in die Goodwood-gevangenis aangehou sal word. Dit is vir die ondersoekspan makliker om hom daar te gaan spreek en na die hof te neem.
Hy het ook gesê dat Kilian se regspan 'n aansoek wil bring dat sy borgtogaansoek in die Booth-saak saam met sy borgtogaansoek in die moordsaak van lt.kol. Charl Kinnear op 27 November aangehoor moet word.
* Twee gemaskerde mans het op 9 April omstreeks 07:10 op Booth geskiet waar hy in sy motorhuis by sy voertuig gestaan het. Hy is ongedeerd maar sy voertuig is vier of vyf keer getref.
Daarna is dit weer om 06:05:15 en 06:05:51 gedoen.
Dit blyk dat die eerste drie pogings onsuksesvol was.
Die selfoon is daarna weer om 06:06:53 nagespoor. Die ligging was in Tafelbergweg, Kaapstad.
Hy het vermoedelik toe net klaar geoefen en eers toe sy selfoon aangesit. Sowat 'n uur later is by sy huis op Booth geskiet.
Zane Kilian verlaat Dinsdagoggend die landdroshof in Kaapstad. Foto: Gallo Images
Kilian het op aanklagte verskyn wat verband hou met die sameswering om William Booth om die lewe te bring. Foto: Gallo Images
Kilian het onder streng polisiebewaking in die hof verskyn. Foto: Gallo Images
Meer oor: William Booth | Zane Kilian | Kinnear-Moord | Kaapstad | Moord | Hof | Hofverskyning | Moordverdagte